Diari Oficial de la Generalitat Valenciana


Sumari del DOGV 7089, del 14-08-2013 (2013/8249)

RESOLUCIÓ de 25 de juliol de 2013, del director general de Centres i Personal Docent, per la qual s'amplia el termini de presentació de la relació nominal del personal docent als centres beneficiaris de l'ajuda econòmica per a l'escolarització en les escoles i centres d'Educació Infantil de primer cicle per al curs 2013-2014.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7089

Data del DOGV
:   14-08-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/8249


Data del document
:   25-07-2013

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 25 de juliol de 2013, del director general de Centres i Personal Docent, per la qual s'amplia el termini de presentació de la relació nominal del personal docent als centres beneficiaris de l'ajuda econòmica per a l'escolarització en les escoles i centres d'Educació Infantil de primer cicle per al curs 2013-2014. [2013/8249]  
L'Orde 66/2013, de 25 de juny, de la Conselleria d'Educació, Cultura i Esport, per la qual es convoquen ajudes econòmiques destinades a l'escolarització en les escoles i centres d'Educació Infantil de primer cicle per al curs escolar 2013-2014, establix en el punt 1 de la base 14 que el termini per a omplir i presentar la relació nominal del personal docent, via telemàtica, serà des del dia 23 fins al 27 de setembre de 2013.  
En la mesura que l'ampliació d'este termini no perjudica tercers, pel fet que en este procés de presentació de la relació de la plantilla del personal docent només participen els centres que ja han sigut beneficiaris de l'ajuda per la resolució que es publicarà en el Diari Oficial de la Generalitat Valenciana d'acord amb el que establix la base novena de l'Orde 66/2013 abans mencionada. La Direcció General de Centres i Personal Docent considera aconsellable l'ampliació del dit termini, per a millorar l'ompliment i el registre telemàtic per mitjans electrònics, fins a una data posterior, d'acord amb l'article 49 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 27.11.1992).  
  
Per tot això, de conformitat amb la disposició addicional de l'Orde 66/2013, de 25 de juliol de 2013, per la qual es delega en la Direcció General de Centres i Personal Docent per a l'ampliació dels terminis de presentació de sol·licituds, resolc:  
  
Únic  
Ampliar el termini del qual disposaran els beneficiaris de les subvencions concedides en la dita convocatòria per a presentar la documentació, per mitjans electrònics, relativa a la relació de la plantilla del personal docent des del 23 de setembre fins al 14 d'octubre de 2013  
Esta resolució entrarà en vigor el mateix dia que es publique en el Diari Oficial de la Comunitat Valenciana.  
  
València, 25 de juliol de 2013.- El director general de Centres i Personal Docent: Santiago Martí Alepuz.